armvectores/hy_wikipedia_2023 huggingface dataset:
Դյադկովսկայա

Դյադկովսկայա (ռուս.՝ Дядьковская), ստանիցա Ռուսաստանի Դաշնության Կրասնոդարի երկրամասի Կորենովսկի շրջանի կազմում։
Բնակչությունը 2010 թվականին գրանցված տվյալներով կազմում էր 4377 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիրիշալնոե (այլ կիրառումներ)

Վիրիշալնոե, կարող է վերաբերել՝

Վիրիշալնոե - գյուղ, Ուկրաինայի Պոլտավայի մարզի Գադյաչի շրջանում
Վիրիշալնոե - գյուղ, Ուկրաինայի Պոլտավայի մարզի Լոխովիցայի շրջանում
Ստարայա Սունժա

Ստարայա Սունժա (ռուս.՝ Ста́рая Су́нжа, չեչեներեն՝ Соьлжа-Юрт), գյուղ Ռուսաստանի Չեչենական հանրապետության Գրոզնի քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 7843 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլենկա (գյուղ, Ստարոռուսկի շրջան)

Անվան այլ կիրառումների համար տե՛ս՝ Վիլենկա (այլ կիրառումներ)Վիլենկա (ռուս.՝ Виленка), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9480) Ինտի

(9480) Ինտի (անգլ.՝ Inti), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,124771 ա. մ., առավելագույնը մոտենում է 2,639 ա. մ. հեռավորության վրա և հեռանում 3,6105 ա. մ.։ Արեգակի շուրջ մեկ ամբողջական պտույտ է կատարում 2017,56 երկրային օրվա ընթացքում, իր ուղեծրով շարժվելով միջինում 0,178434 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9480) Ինտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աուդիոգիդ

Աուդիոգիդ՝ ֆոնոգրամմա (ձայնագրվածք), օգտագործվում է թանգարանային էքսպոզիցիաների, ցուցահանդեսների, տեղանքի հետ ինքնուրույն ծանոթության համար, ինչպես նաև դրա վերարտադրության սարք։ 

Սովորաբար աուդիոգիդը բաղկացած է մի քանի աուդիոկտորից։Կտորները համարակալվում են և կապվում դիտարկվող տեղանքի, թանգարանի, կամ ցուցադրանմուշների համարների սխեմային (քարտեզին)։ Եթե աուդիոգիդը ենթադրում է կապակցված և ավարտված պատմվածք, ապա այն անվանվում է նաև աուդիոէքսկուրսիա։ Աուդիոգիդերը լայնորեն տարածված են արտասահմանում, ավելի շատ են հայտնվում Ռուսաստանում, վերջին տարիներին՝ նաև Հայաստանում։ Դրանք ստեղծվում են ինչպես թանգարանների, այնպես էլ անկախ մշակողների կողմից։ Աուդիոգիդի ծառայությունները տրամադրում են բջջային կապի որոշ օպերատորներ։ Տեխնոլոգիական հիմքի տիպով աուդիոգիդերը կարելի է բաժանել երկու հիմնական խմբի՝ - հատուկ համասարքի հիմքի վրա աուդիոգիդեր («երկաթե» կամ hardware) - ստանդարտ մոբիլ համասարքերի՝ սմարթֆոնների, պլանշետների, գրպանի անձնական համարգիչների և այլն հիմքի վրա աուդիոգիդեր (մոբիլ աուդիոգիդեր)
Հատուկ համասարքի հիմքի վրա աուդիոգիդերն իրենցից ներկայացնում են հակավանդալային դյուրակիր թվային աուդիոնվագարկիչներ։ Հաճախ այդպիսի աուդիոգիդեր հանդիպում են խոշոր թանգարաններում, քանի որ դրանք թանգարաններից պահանջում են սարքերի գնման և սպասարկման էական ծախսեր, վարձակալման կետի կազմակերպում, լիցքավորման և վերանորոգման հարցերի լուծում։ Թանգարաններում այցելուների համար աուդիոգիդերը հանդիսանում են ծառայություններից մեկը և սովորաբար տրամադրվում են հավելյալ վճարի դիմաց։
Ռուսաստանում հատուկ սարքերի հիմքի վրա աուդիոգիդեր (աուդիոէքսկուրսիաներ) կարելի է հանդիպել այնպիսի թանգարաններում, ինչպիսիք են Էրմիտաժը, Տրետյակովյան պատկերասրահը, Ա․ Ս Պուշկինի անվան կերպարվեստի պետական թանգարանը և այլն։
Լայն տարածում գտնող մոբիլ աուդիոգիդերը հավելվածներ են, որոնք կարող են տեղադրվել հաճախորդների սմարթֆոններում, և այդ պատճառով չեն պահանջում գնում, վարձակալություն, սարքի սպասարկում։ Այնուամենայնիվ այդ հավելվածները թանգարանների կողմից պահանջում են մշակում և մշտական արդիականացում տարբեր մոբիլ պլատֆորմների (Android, iOS, Windows և այլն) համար։
Մեծ հեռանկար ունեն GPS և RFID տեխնոլոգիաներ օգտագործող աուդիոգիդերը, որոնք ավտոմատ տեղորոշում են լսողի տեղը կամ օբյեկտը, որով նա հետաքրքրվում է, և վերարտադրում են անհրաժեշտ տեղեկատվությունը։
Ի թիվս թանգարանային աուդիոգիդերի, վերջին ժամանակները հայտնվում են ավելի ու ավելի շատ աուդիոգիդեր, որոնք աշխատում են փողոցում։ Այդպիսիները պարունակում են աուդիոպատմություններ ոչ թե թանգարանային ցուցանմուշների, այլ քաղաքի տեսարժան վայրերի մասին, և սովորաբար ունենում են քարտեզ և զբոսանքի երթուղի։ Այդպիսի հավելվածներ ստեղծողները գումար են աշխատում հավելվածներում հասանելի աուդիոէքսկուրսիաների վաճառքից և գովազդից։ Այդպիսի հավելվածներից են՝ GuidiGo, OnSpotStory.


== Արտաքին հղումներ ==
Список музеев России и СНГ, где есть услуги аудиогида
Список аудиогидов на иностранных языках, доступны в Интернете
Аудиогид по достопримечательностям Санкт-Петербурга
Ակիմենկի (գյուղ, Նեդրիգայլովի շրջան)

Ակիմենկի (ուկրաիներեն՝ Якименки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Ակիմենկի գյուղում բնակվում էր 110 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոդմիտրովկա (գյուղ, Նովի Բուգի շրջան)

Անվան այլ կիրառումների համար տե՛ս՝ ՆովոդմիտրովկաՆովոդմիտրովկա (ուկրաիներեն՝ Новодмитрівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Նովոդմիտրովկա գյուղում բնակվում էր 445 մարդ։ Բնակավայրը զբաղեցնում է 1,62 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սավուր

Սավուր, ավան Հայոց Միջագետքում, իսկ ապա քաղաք Արևմտյան Հայաստանում, Դիարբեքիրի վիլայեթի Սավուրի գավառակում։ Գտնվում էր Մարդին քաղաքից 22 կմ հյուսիսճարևելք, Սուլթան յայլաղի լեռան արևելյան ստորոտին, Սավուր գետի վերին հոսաքնի ափին։
Հանդիսանում էր նույնանուն գավառակի կենտրոնը։


== Բնակչություն ==
1915 թվականին ուներ 3000 հայ բնակիչ։


== Տնտեսություն ==
Մշակում էին սալորի ընտիր տեսականի։


== Պատմամշակութային կառույցներ ==
Սավուրի մոտակայքում կար ավերակ բերդ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Պալնիկ Շոր (այլ կիրառումներ)

Պալնիկ Շոր, կարող է վերաբերել՝

Պալնիկ Շոր - գետ Ռուսաստանում, Չեդ Յուի վտակը
Պալնիկ Շոր - գետ Ռուսաստանում, Պերնեյյուի վտակը
Պալնիկ Շոր - գետ Ռուսաստանում, Սոզվայի վտակը
Վահագն Բարխուդարյան

Վահագն Սարգսի Բարխուդարյան (1919, Լիճք, Հայաստան - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Վահագն Բարխուդարյանը ծնվել է 1919 թվականին Մեղրու շրջանի Լիճք գյուղում։ Ավարտել է շրջկենտրոնի միջնակարգ դպրոցը։ 1937-1941 թվականներին սովորել է Երևանի Խաչատուր Աբովյանի անվան մանկավարժական ինստիտուտում։ Կարճ ժամանակ Գորիսի շրջանի Շինուհայրի դպրոցում աշխատելուց հետո մեկնել է ռազմաճակատ և ֆաշիստական զավթիչների դեմ կռվել մինչև պատերազմի հաղթական ավարտը։ Բարխուդարյանը մասնակցել է Հյուսիսային Կովկասի, Դոնբասի, Ուկրաինայի ազատագրմանը, կռվել է Հունգարիայում։ 1943 թվականին սովորել է հրամանատարական դասընթացներում և լեյտենանտի կոչումով նշանակվել ականանետային դասակի հրամանատար։ Ծառայել է առաջին գվարդիական բանակի 151-րդ հրաձգային դիվիզիայում։ 1944 թվականին Կարպատներում մղված մարտերից մեկում վիրավորվել է, բուժվելուց հետո վերադարձել իր զորամասը։ Բարխուդարյանը պարգևատրվել է Կարմիր աստղի շքանշանով, «Մարտական ծառայությունների համար», «Խիզախության համար» և ուրիշ մեդալներ։ Մեծ հաղթանակի օրը դիմավորել է Ավստրիայի Գուտենշտեյն քաղաքում։
1946 թվականի հոկտեմբերին Բարխուդարյանը զորացրվել է բանակից։ Երկար տարիներ աշխատել է Ապարանի շրջանի Արագած գյուղի միջնակարգ դպրոցի ուսմասվար, դասավանդել հայոց լեզու և գրականություն։ 1954 թվականից, շուրջ քսանհինգ տարի, աշխատել է Երևանի № 30 երեկոյան միջնակարգ դպրոցում, արժանացել պատվոգրերի և խրախուսանքների։ 1979 թվականին Բարխուդարյանը անցել է կենսաթոշակի։


== Պարգևներ ==
Կարմիր աստղի շքանշան
«Մարտական ծառայությունների համար» մեդալ
«Խիզախության համար» մեդալ


== Ծանոթագրություններ ==
Աշոտ Կարապետյան (ազատամարտիկ)

Աշոտ Սուրենի Կարապետյան (հունվարի 6, 1957(1957-01-06), Ջրառատ, Ախտայի շրջան, Հայկական ԽՍՀ, ԽՍՀՄ - դեկտեմբերի 25, 2021(2021-12-25)), ազատամարտիկ, Հայոց ազգային բանակի Հրազդանի ջոկատի հիմնադիր-հրամանատար։ 


== Կենսագրություն ==
Ծնվել է 1957 թվականի հունվարի 6-ին՝ Հրազդանի շրջանի Ջրառատ-Ռնդամալ գյուղում (այժմ՝ Ջրառատ թաղամաս)։
Սովորել է Ավ․ Իսահակյանի անվան թիվ 9 միջնակարգ դպրոցում։ Դպրոցական տարիներին զբաղվել է ակրոբատիկա և բռնցքամարտ մարզաձևերով։ 
1975-1977 թվականներին զորակոչվել է Խորհրդային բանակ, ծառայել է Նովոսիբիրսկ քաղաքում։
1978 թվականին անցել է աշխատանքի Հրազդանմաշ գործարանում որպես խառատ։
Ամուսնացած է, ունի երեք զավակ։


== Մարտական ուղի ==
Հայոց ազգային բանակի Հրազդանի ջոկատի հիմնադիր-հրամանատար։
1989 թվականից մասնակցել է Հայաստանի սահմանամերձ Վայքի, Արարատի, Նոյեմբերյանի և Վարդենիսի շրջանների ինքնապաշտպանական մարտերին։
1990 թվականի սեպտեմբերից ԼՂԻՄ-ի ինքնապաշտպանական ջոկատների կազմում մասնակցել է Արցախի տարածքային ամբողջականության համար մղված մարտական գործողություններին։
Մասնավորապես՝ Շահումյանի շրջանի Էրքեջ գյուղի, Գետաշենի ենթաշրջանի, Ստեփանակերտի Կրկժան թաղամասի, Փառուղ գյուղի, Ասկերանի շրջանի Մալիբեյլու և Ղուշչուլար գյուղերի, Մարտակերտի շրջանի Գյուլաթաղ և Ջանյաթաղ գյուղերի ինքնապաշտպանական մարտերին։
Ակտիվորեն մասնակցել է Շուշիի ազատագրմանը՝ թշնամու կողմից Լաչին-Զառիսլու-Շուշի ուղղությամբ հարձակման կասեցման և հետ շպրտման մարտական գործողությանը։
Մասնակցել է նաև Մարտակերտի շրջանի Կարմիրավան-Ջրաբերդ-դաշտ․կայան Մարտակերտ տեղամասի պահպանությանը։
Պարգևատրվել է «Շուշիի ազատագրման համար», «Մարտական ծառայություն», «Մայրական երախտագիտություն» մեդալներով, «ՀՀ Զինված Ուժեր 20 տարի» հոբելյանական մեդալով, և «1992-1994 թվականների մարտական գործողությունների մասնակից» կրծքանշանով։


== Ծանոթագրություններ ==
Բեսլան Գուբլիա

Բեսլան Վլադիմիրովիչ Գուբլիա (ռուս.՝ Беслан Владимирович Гублия, նոյեմբերի 29, 1976(1976-11-29), Չերկեսկ, ԽՍՀՄ), ռուս ֆուտբոլիստ, կիսապաշտպան։ 2011 թվականի հոկտեմբերին, լինելով Ստավրոպոլի «Դինամոյի» խաղացող, մասնակցել է վրաց-աբխազական հակամատությանը։
Հանդես է եկել Աբխազիայի հավաքականում։ 2012 թվականին անցկացրել է երեք խաղ նրա կազմում, որոնցից մեկում աչքի է ընկել խփած գոլով։ ConIFA 2016 թվականի աշխարհի առաջնության հաղթող։
2014-2015 թվականներին եղել է Աբխազիայի հավաքականի մարզիչ, 2015 թվականին՝ Գուդաութայի «Ռիցա» ակումբի տնօրեն, իսկ 2016 թվականին՝ ակումբի նախագահ։
2015 թվականին վիզա ստանալու խնդիրների պատճառով Ջումա Կվարացխելիայի փոխարեն նշանակվել է Աբխազիայի հավաքականի գլխավոր մարզիչ, որը պատրաստվում էր մասնակցելու ConIFA-ի Եվրոպայի առաջնությանը, սակայն հավաքականն ստիպված է եղել հրաժարվել մասնակցությունից։


== Ձեռքբերումներ ==
Ռուսաստանի գավաթի դափնեկիր - 2004
Ռուսաստանի առաջին դիվիզիոնի հաղթող - 2004
ConIFA աշխարհի առաջնության հաղթող - 2016


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Էդուարդ Բաղդասարյան (այլ կիրառումներ)

Էդուարդ Բաղդասարյան անունը կարող է վերաբերել հետևյալ անձանց.

Էդուարդ Բաղդասարյան (1922-1987), ՀԽՍՀ արվեստի վաստակավոր գործիչ։
Էդուարդ Բաղդասարյան (երգիչ) (1928 - 2015), ՀՀ վաստակավոր արտիստ, միջազգային և համամիութենական մրցույթների և փառատոների դափնեկիր, երգիչ
Կրոնշտադտի ապստամբություն

Կրոնշտադտի ապստամբություն (ռուս.՝ Кронштадтское восстание), լայնածավալ անհաջող հակաբոլշևիկյան ապստամբություն Ռուսաստանի քաղաքացիական պատերազմի ուշ շրջանում՝ Կրոնշտադտի նավաստիների, զինվորների և քաղաքացիների կողմից՝ Ստեպան Պատրիչենկոյի ղեկավարությամբ։
1905 թվականի ամռանը ուժեղացան հեղափոխական խմորումները Կրոնշտադտի կայազորում, որը պայմանավորված էր այլ կայազորներից ավելի քան 2000 «անհուսալի» նավաստիների և զինվորների համալրմամբ։ 1905 թ.-ի հոկտենբերի 17-ի մանիֆեստի հրապարակման կապակցությամբ, հոկտեմբերի 18-ին ՌՍԴԲԿ Կրոնշտադտի կոմիտեի կոչով տեղի ունեցավ նավաստիների զինվորների և բանվորների հակակառավարական ցույց։ Ցույցեր տեղի ունեցան նաև հոկտեմբերի 24-ին և 25-ին։ Ապստամբությունը սկսվեց տարերայնորեն։ Հոկտեմբերի 26-ին 2-րդ հետևակային գումարտակի զինվորները հրամանատարությանը ներկայացրին իրենց պահանջները, որից հետո կազմակերպեցին ցույց։ Նույն օրը երեկոյան ձերբակալվեց 52 զինվոր։ Նավաստիները և զինվորները փորձեցին ազատել նրանց։ Պահակախմբի հետ ընդհարման ժամանակ մի նավաստի զոհվեց, մի քանիսը վիրավորվեցին։ Արդեն օրվա վերջին ապստամբությանը մասնակցում էր 3000 նավաստի և 1500 զինվոր։ Հոկտեմբերի 26-ի երեկոյան Կրոնշտադտը փաստորեն ապստամբների ձեռքում էր։ Սակայն նրանք չունեին կենտրոնացված կազմակերպություն, իսկ փոքրաթիվ բոլշևիկներին չհաջողվեց հաստատել հեղափոխական կարգապահություն։ Հոկտեմբերի 28-ին Կրոնշտադտին մոտեցան ռազմանավեր։ Ձերբակալվեցին 4000 նավաստի և 800 զինվոր։ Տասը նավաստի դատապարտվեց տաժանակիր աշխատանքի, 67-ը՝ տարբեր ժամկետներով բանտարկության։
Զեմլյանսկի գյուղական խորհուրդ (Կոնոտոպսկի շրջան)

Անվան այլ կիրառումների համար տե՛ս՝ Զեմլյանսկի գյուղական խորհուրդ (այլ կիրառումներ)Զեմլյանսկի գյուղական խորհուրդ  (ուկրաիներեն՝ Землянська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Զեմլյանսկի գյուղական խորհրդում բնակվում էր 647 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բոլշիե Ստարիշի

Բոլշիե Ստարիշի (ռուս.՝ Большие Старыши), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հանս Մեմլինգ

Հանս Մեմլինգ (ֆր.՝ Hans Memling, Jan van Mömlingen, Johannes Memmelinc մոտ 1435, Զելիգենշտադտ, Օֆենբախ, Դարմշտադտի վարչական շրջան, Հեսսեն, Գերմանիա և Մայնց, Սրբազան Հռոմեական կայսրություն - օգոստոսի 11, 1494, Բռյուգե), Վերածնունդի դարաշրջանի նիդերլանդական դպրոցի գերմանացի գեղանկարիչ։ Ելնելով Մեմլինգի նկարչական ոճից, ենթադրվում է, որ նա աշակերտել է Ռոգիր վան դեր Վայդենին։


== Աղբյուրներ ==
(2455) Սոմվիլ

(2455) Սոմվիլ (անգլ.՝ Somville), աստերոիդ աստերոիդների հիմնական գոտում։ Հայտնաբերվել է 1950 թվականի հոկտեմբերի 5-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,728147 ա. մ., առավելագույնը մոտենում է 2,4946 ա. մ. հեռավորության վրա և հեռանում 2,9617 ա. մ.։ Արեգակի շուրջ մեկ ամբողջական պտույտ է կատարում 1645,89 երկրային օրվա ընթացքում, իր ուղեծրով շարժվելով միջինում 0,218727 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2455) Սոմվիլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յոզեֆ Լադա

Յոզեֆ Լադա (չեխ․՝ Josef Lada, դեկտեմբերի 17, 1887(1887-12-17)[…], Հրուսիցե, Բոհեմիայի թագավորություն, Ավստրո-Հունգարիա և Հրուսիցե - դեկտեմբերի 14, 1957(1957-12-14)[…], Պրահա, Չեխոսլովակիա), չեխ նկարիչ և գրող, Չեխոսլովակիայի հանրապետության ժողովրդական նկարիչ (1947)։
Նկարազարդումների, ծաղրանկարների, ինչպես նաև բնանկարների («Չեխական բնանկարով եռապատկեր», 1935, Ազգային պատկերասրահ, Պրահա) հեղինակ է։ Նրա պատվին կոչվել է (17625) Յոզեֆլադա աստերոիդը։


== Կենսագրություն ==
Յոզեֆ Լադան ծնվել է 1887 թվականի դեկտեմբերի 17-ին չեխական Հրուսիցե քաղաքում։
Մանուկ հասակում Յոզեֆի աչքը վնասվել է հոր դանակից, ինչից հետո նա ամբողջ կյանքում մնացել է մի աչքով կույր։ Այս արատը և պատկերի խորությունն ընկալելու անկարողությունը բնորոշել են նրա գրաֆիկական ոճը։ 1905 թվականից սովորել է Պրահայի Գեղարվեստաարդյունաբերական դպրոցում։


== Ստեղծագործություններ ==
Լադայի գեղարվեստական ոճին բնորոշ են գրաֆիկական լակոնիկությունը և արտահայտչականությունը, որին նա հասել է ճշգրիտ պարզեցված գծերի օգնությամբ։ Միջազգային ճանաչում նկարչին բերել է Յարոսլավ Հաշեկի «Քաջարի զինվոր Շվեյկի արկածները» ստեղծագործության տուշով կատարված նկարազարդումների շարքը (1924)։
Նշանակալի այլ ստեղծագործություններից են «Չեխական բնանկարով եռապատկեր» (1935, Ազգային պատկերասրահ, Պրահա), «Չարաճճի հեքիաթների» ջրաներկային նկարազարդումները (1946) և սեփական` «Մանկության հիշողություններ» գրքի նկարազարդումները (1953)։
1947 թվականին Լադային շնորհվել է Չեխոսլովակիայի հանրապետության ժողովրդական նկարչի կոչում։ Բացի բազմաթիվ նկարազարդումներից, նկարիչը ստեղծել է բազմաթիվ վառ ծաղրանկարներ և նկարներ մուլտֆիլմերի համար։
Նա հեղինակ է նաև հրուսիցյան կատվի և նրա ընկերների մասին «Միկեշ» մանկական հեքիաթի։ Այն գրել և նկարազարդել է Լադան։ 1992 թվականին հրատարակվել է այդ հեքիաթի ռուսերեն թարգմանությունը։


== Ընտանիք ==
Լադայի դուստրը` Ալյոնա Լադովան (1925-1992), նկարչուհի էր, գրքերի նկարազարդող, բեմանկարիչ և գրող։


== Պատկերասրահ ==

		


== Ծանոթագրություններ ==
Քոսոփելի

Քոսոփելի (վրաց.՝ ქოსოფელი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 360 մետր բարձրության վրա։ Շրջկենտրոն Քեդայից 14 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 72 մարդ։


== Ծանոթագրություններ ==
2 վայրկյան

2 վայրկյան (ֆր.՝ 2 secondes), 1998 թվականին ռեժիսոր Մանոն Բրայանի կողմից նկարահանված կանադական ֆիլմ։


== Սյուժե ==
Լորին ստիպված է լքել լեռնային հեծանվասպորտը, որով նա զբաղվում էր։ Պատճառն այն է, որ մեկնարկի ժամանակ Լորին ուշացել էր ամբողջ 2 վայրկյան։ Խմբի ղեկավարը հեռացնում է նրան, և Լորին մեկնում է Մոնրեալ` իր հարազատ քաղաք, որտեղ ապրում էր եղբոր հետ։ Լորրին հուսահատված էր, բայց շուտով տեղծված իրավիճակից ելք է գտնում. նա աշխատանքի է անցնում որպես առաքիչ. հիմա նա նորից կարող էր ամբողջ օրը անցկացնել հեծանիվով։ Մի անգամ նա ծանոթանում է Լորենցոյի հետ, ով հեծանիվների խանութի սեփականատեր է։ Նրանք միմյանց մեջ գտնում են հարազատ հոգիներ։ Պատմությունն այն մասին, որ Լորենցոն` երբեմնի հմուտ մրցարշավորդը, բաց է թողել իր երջանկությունը, խորը տպավորությունը է գործում Լորիի վրա։ Վերջինս հասկանում է, որ իր կյանքում, որում ոչինչ չկա հեծանիվից բացի, կարող է հայտնվել սիրելի մարդ։


== Դերերում ==
Շառլոտա Լորե - Լորի
Դինո Տավարոնե - Լորենցո
Սյուզան Կլեմեն - գեղեցկուհի


== Ծանոթագրություններ ==


== Արտաքին հղումներ ==
2 վայրկյան(անգլ.) ֆիլմը Internet Movie Database կայքում
Զիլդյար

Զիլդյար (բաշկիրերեն՝ Елдәр), գետ Ռուսաստանում, հոսում է Բաշկորտոստան Հանրապետությունում։ Գետաբերանը տեղակայված է Ույազի գետի ձախ ափին՝ 28 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Դյոմա գետն է, գետի ենթաավազանը Բելայա գետն է։ Գետավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  10010201312111100024557
Հիդրոլոգիական ուսումնասիրությունների կոդը -  111102455
Ավազանի կոդը - 10.01.02.013
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արթուր Անդրանիկյան

Արթուր Անդրանիկյան (նոյեմբերի 16, 1959(1959-11-16), Լենինական, Հայկական ԽՍՀ, ԽՍՀՄ), հայ բանաստեղծ, գրականագետ, բանասիրական գիտությունների թեկնածու։


== Կենսագրություն ==
Ծնվել է 1959 թվականի նոյեմբերի 16-ին, Լենինականում (այժմ՝ Գյումրի)։ Ավարտել է ԵՊՀ բանասիրական ֆակուլտետը։ Եղել է «Սփյուռք» հրատարակչության հիմնադիր տնօրենը (1989-1996)։ Նրա բանաստեղծությունները պարբերաբար տպագրվել են գրական մամուլում, իսկ գեղանկարչական աշխատանքները գտնվում են Մերձավոր Արևելքի և Արևմտյան Եվրոպայի մի շարք երկրների մասնավոր հավաքածուներում։
Կազմել և խմբագրել է սփյուռքահայ մի շարք նշանավոր բանաստեղծների, գրողների ստեղծագործությունների ժողովածուները (Ահարոն Տատուրյան, Նիկողոս Սարաֆյան, Կարո Փոլադյան, Զապել Եսայան, Նշան Պեշիկթաշլյան և ուրիշներ)։ Արևելահայերենից արևմտահայերենի է վերածել Արմեն Սարգսյանի «Հայկական ժողովրդական առակներ» պատկերազարդ ժողովածուն։ Շուրջ 15 գրքի հեղինակ է։


== Երկեր ==
Հնգամարտ (կատակերգություններ), Երևան, 2014։
Վերամուտ, բանաստեղծություններ, /արևմտահայերեն/, 2003, 2006, 2009, 2015:
Ձայնանկար, բանաստեղծություններ, 1016։
Այլընթաց, բանաստեղծություններ, 1993։
Տարաժամ, բանաստեղծություններ, 1995
Սըրարշավ, բանաստեղծություններ, Երևան, 2009։
Միջօրեի բանաստեղծություններ, Երևան, 2006։
Շողէջ, Երևան, 1998, 2004։
Բոլոր ճանապարհները տանում են Ոչմիտեղ, սոցիալ-քաղաքական երգիծանք, 2005։
Մերկասառույց, Պէյրութ, 1996։
Բնակավայր ճանապարհին, Երևան, 1986։
Նահանջը առանց երգի, ֆիլմի սցենար ըստ Շահան Շահնուրի համանուն վեպի, 2013։
Վան-1908, ֆիլմի սցենար ըստ Վիկտոր Գորդոնի Կյանքի կանաչ արևը վեպի, 2014։


== Պարգևներ և մրցանակներ ==
2013 թվականին «Արիի ճամփորդությունը այբբենարանում» ժողովածուի համար արժանացել է Հայատսանի Գրողների միության Վախթանգ Անանյանի անվան մանկապատանեկան գրականության մրցանակի։
2009 թվականին «Վերամուտ» գրքի համար արժանացել է «Հրանտ և Մանուշակ Սիմոնյաններ» գրական մրցանակի։
2003 թվականին արժանացել է մանկական գրականության համահայկական մրցանակաբաշխության երկրորդ մրցանակի (պոեզիա)։
Առաջին ալիք (Իսրայել)

Անվան այլ կիրառումների համար տե՛ս՝ Առաջին ալիք (այլ կիրառումներ)Առաջին ալիք (եբրայերեն՝ הערוץ הראשון‎‎, Հա-Արուտզ Հա-Րիշոն), Իսրայելի ազգային հեռուստաալիք «Israel Broadcasting Authority» պետական մեդիահոլդինգի կազմում, և մեկը 5 ազգային հեռուստաալիքներից («Երկրորդ ալիք», «10 ալիք», «33 ալիք» և «Կնեսսետի ալիք» հեռուստաալիքների հետ միասին)։: «Israeli Educational Television» հեռուստաընկերության հետ մեկտեղ Իսրայելի հնագույն հեռուստաալիքն է, հեռարձակվում է 1968 թվականի մայիսի 2-ից։ Եվրոպական հեռարձակողների միության անդամ է։


== Արտաքին հղումներ ==
Պաշտոնական կայք Archived 2017-05-15 at the Wayback Machine. (եբրայերեն) (անգլ.)
Հեռուստածրագիր Archived 2011-04-08 at the Wayback Machine. (եբրայերեն)


== Ծանոթագրություններ ==
Ֆուտբոլային լիգայի գավաթ 1980-81

Ֆուտբոլային լիգայի գավաթ 1980-81, Ֆուտբոլային լիգայի գավաթի 21-րդ խաղարկությունն է, որում հաղթեց «Լիվերպուլ» ֆուտբոլային ակումբը։
Բաբինո (գյուղ, Ստարիցկի շրջան)

Անվան այլ կիրառումների համար տե՛ս՝ ԲաբինոԲաբինո (ռուս.՝ Бабино), գյուղ Ռուսաստանի Տվերի մարզի Ստարիցկի շրջանի կազմում։
Բնակչությունը 2005 թվականին գրանցված տվյալներով կազմում էր 167 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էջմիածին (լեռ)

Անվան այլ կիրառումների համար տե՛ս՝ Էջմիածին (այլ կիրառումներ)Էջմիածին, լեռ Հայկական լեռնաշխարհում, Վան քաղաքից հյուսիս, Սուրբ Սահակ լեռան մոտ։ Լեռան դիմաց, լճափին կար կաղնու անտառ, որի մոտ նշմարվում էին հին բերդի ավերակներ՝ Փլած բերդ անունով։


== Ծանոթագրություններ ==
Պիշչևիցա

Պիշչևիցա (ուկրաիներեն՝ Пищевиця), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1880 թվականին։
2001 թվականի տվյալներով Պիշչևիցա գյուղում բնակվում էր 17 մարդ։ Բնակավայրը զբաղեցնում է 0,052 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դետլյաժկա

Դետլյաժկա (ռուս.` Детляжка), հայաբնակ գյուղ  Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում, շրջկենտրոն հանդիսացող Լազարևսկոյե միկրոշրջանից 32 կմ արևելք, իսկ Սոչիի կենտրոնից` 24 կմ հյուսիս-արևմուտք։ Գտնվում է ծովի մակարդակից 80 մ բարձրության վրա։


== Բնակչությունը ==
Համաձայն 2010 թվականի հաշվառումների, գյուղն ուներ 517 բնակիչ, որոնցից` 253 տղամարդ և 264 կին։ Բնակչության մեծամասնությունը հայեր են։ Բնակիչներն հիմնականում զբաղվում են թեյի մշակությամբ, պտղաբուծությամբ և բանջարաբուծությամբ։
Գյուղն ունի ակումբ, մշակույթի տուն և բուժկայան։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Խարիբշան

Խարիբշան, գյուղ Արևմտյան Հայաստանում, Բիթլիսի վիլայեթի Շատախի գավառակում կամ Սասունի Գելիեգուզան գավառակում։


== Բնակչություն ==
1909 թվականին ուներ 12 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վաշլովանի (Թեթրի Ծղարոյի շրջան)

Վաշլովանի (վրաց.՝ ვაშლოვანი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 820 մետր բարձրության վրա։ Շրջկենտրոն Թեթրի Ծղարոյից հեռու է 35 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 770 մարդ։


== Ծանոթագրություններ ==
Կիպ Կոլվի

Կիպ Կոլվի (անգլ.՝ Kip Warren Colvey II; մարտի 15, 1994(1994-03-15), Līhuʻe, Հավայի, ԱՄՆ), նորզելանդացի ֆուտբոլիստ, «Սան Խոսե Էրտկվեյկս» ակումբի և Նոր Զելանդիայի հավաքականի ձախ պաշտպան։


== Երիտասարդական կարիերա ==
2012-2015 թվականներին Կոլվին հանդես է եկել Կալիֆորնիա նահանգի Ճարտարագիտական համալսարանի թիմում։ Զուգահեռաբար 2013-14 թվականներին նա խաղացել է «Վենտուրա Քաունթի Ֆյուժն» կիսապրոֆեսիոնալ ակումբում։


== Ակումբային կարիերա ==
2016 թվականի հունվարի 19-ին ՄԼՍ-ի սուպերդրաֆտում Կիպն ընտրվել է 49 համարի ներքո «Սան Խոսե Էրտիկվեյկսի» կողմից։ Մարտի 4-ին պայմանագիր է կնքել ակումբի հետ, իր դեբյուտը կատարել է մարտի 13-ին՝ մասնակցելով «Պորտլենդ Թիմբերսի» դեմ խաղի 90 րոպեին։


== Միջազգային կարիերա ==
2016 թվականի մայիսի 12-ին Կոլվին ընդգրկվել է Նոր Զելանդիայի ազգային հավաքականի հայտացուցակում՝ մասնակցելու Աֆրիկայի ազգերի գավաթի խաղարկությանը։ Իր դեբյուտը կատարել է մայիսի 27-ին Ֆիջիի ազգային հավաքականի դեմ խաղում, որն ավարտվել է իր թիմի հաղթանակով։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրութունը National Football Teams կայքում(անգլ.)
ֆուտբոլիստի էջը mlssoccer.com կայքում
Կամբուրլիևկա

Կամբուրլիևկա (ուկրաիներեն՝ Камбурліївка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Կամբուրլիևկա գյուղում բնակվում էր 1 229 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրենդա Սթար (ֆիլմ)

«Բրենդա Սթար»՝ Ռեժիսոր Ռոբերթ Մելիրի կինոֆիլմ, արկածներ կատակերգական տարրերով։ Համանուն կոմիքսի էկրանավորումն է։


== Սյուժե ==
Մայքը՝ երիտասարդ տաղանդավոր նկարիչ է, որը կոմիքս է ստեղծում, մի գեղեցիկ աղջկա՝ Բրենդա Սթարի մասին, ամսագրերից մեկի համար։ Կոմիքսում Բրենդան կենդանանում է և տեսնում, թե որքան է Մայքը նրան թերագնահատել։ Դրա համար նա որոշում է կոմիքսից գնալ իրական կյանք։ Որպեսզի Մայքն իրեն վերադարձնի և կատարի իր աշխատանքը, նա մտնում է կոմիքս։
Բրենդա Սթարը իր աշխարհում Նյու Յորք թերթի առաջատար ռեպորտյորն է։ Նա տաղանդավոր, անվախ, շատգեղեցիկ բացի այդ ճարպիկ լրագրող է։ Բայց նա նաև ունի հակառակորդ, մրցակից թերթի գլխավոր ռեպորտյոր՝ Լիբի Լիսկոմբը։
Որպեսզի Բրենդան իր թերթի համար ստանա դարի մրցանակը, նա ուղևորվում է դեպի հարավային ամերիկայի ջունգլի։ Ամազոն վրա նա պետք է գտնի մի խելագար գիտնականին, ով ուզում է իր գաղտնի զենքի օգնությամբ փայթեցնել երկիրը։ Բրենդան պետք է կանգնեցնի իրեն և ստանա գաղտնի բանաձևը, որպեսզի այն օգտագործի բարի նպատակներով։ Այդ փորձության մեջ աղջիկը միայնակ չէ, իրեն օգնում է մի խորհրդավոր գեղեցիկ երիտասարդ։ Այդ նկարիչ Մայքն է, ով ուզում է իրեն իմանալ ամբողջովին և հետո նկարել իրեն կոմիքսի մեջ։


== Դերասանական կազմ ==
Բրուք Շիլդս՝ Բրենդա Սթար
Թոնի Փեք՝ Մայք Ռենդբոլ
Թիմոթի Դալթոն՝ Բեզիլ Ս․ Ջոհն
Դիանա Սքարվիդ՝ Լիբի Լիփսքոմբ
Նեսթոր Սերան՝ Ջոս
Ջեֆերի Թամբոր՝ Վլադիմիր
Ջուն Գաբլ՝ Լյուբա
Չարլս Դարնինգ՝ Ֆրանցիս Ի․ Լիվրայթ
Քարլին Վիլհոթ՝ Հանք Օ’Հար
Ջոհն Շորթ՝ Փեսքի Միլեր
Էդի Ալբերթ՝ Մելոնիի ոստիկանապետ
Մարք վոն Հոլսթեին՝Դոնովան Օ’Շեա
Հենրի Գիփսոն՝ փրոֆեսոր Գերհարդ Վոն Քրեութզեր
Մաթեվ Քոուլես՝ Քեպթ․ Բորգ
Թոմ Ալդրեջ՝ Քեպթ․ Բորգ Իմփոսթոր
Էդ Նելսոն՝ նախագահ Հարի Ս․ Թրումեն
Սերգիո Քաթո՝ Քեբ Դրայվեր Ջոսե
Սթիվե Միլեր՝ թռիչքի ուղևոր և ռեստորանի սոված մարդ


== Հետաքրքիր փաստեր ==
ԱՄՆ-ու ֆիլմն առաջին անգամ ցուցադրվել է 1992 թվականի ապրիլի 15-ին
Այս ֆիլմը համարում են Հիանալի աշխարհ ֆիլմի, որում գլխավոր դերն է խաղում Քիմ Բեյնսգերը
Ֆիլմը երկար ժամանակ չէին ցուցադրում և 1992 թվականին նոր դուրս է եկել էկրանների վրա։


== Տես նաև ==
Կոմիքս Բրենդա Սթար
Բրենդա Սթար՝ կոմիքսի գլխավոր հերոսներ
Ֆիլմ Հիանալի աշխարհ


== Ծանոթագրություններ ==
(857) Գլասենապիա

(857) Գլասենապիա (անգլ.՝ Glasenappia), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 6-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 2,189876 ա. մ., առավելագույնը մոտենում է 1,9947 ա. մ. հեռավորության վրա և հեռանում 2,385 ա. մ., իսկ Երկրի ուղեծրին Գլասենապիա աստերոիդը նվազագույնը մոտենում է 0,9876 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1183,66 երկրային օրվա ընթացքում, իր ուղեծրով շարժվելով միջինում 0,304141 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,3° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(857) Գլասենապիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաստելյարի ամրոց (Օլիվա)

Կաստելյարի ամրոց (Օլիվա) (իսպ.՝ Castillo del Castellar), գտնվում է Իսպանիայի Վալենսիայի տարածաշրջանի  Օլիվիա բնակավայրի մոտ։ 2002 թվականի նոյեմբերի 6-ին ամրոցն ընդգրկվել է Իսպանիայի մշակութային ժառանգությունների ցանկում R-I-51-0010928 գրանցման համարի ներքո։


== Նկարագրություն ==
Ամրոցի ավերակները գտնվում է Սիեռա դե Մուստալլա (իսպ.՝ Sierra de Mustalla) դրախտային վայրում։ Խոսվում է այն մասին, որ ամրոցը պատկանել է արաբական դարաշրջանին, մոտավորապես 12-րդ դարի ընթացքում։ Սակայն գիտնականներ Պ. Գուիչարդը (իսպ.՝ P. Guichard) և Ա. Բազանան (իսպ.՝ A. Bazana) ամրոցի շինարարությունը թվագրում են տաիֆալի (իսպ.՝ taifal) (տաիֆալ՝ հին գերմանական ցեղ, որի գոյությունը թվագրվում է 4-րդ դարում [1]) ժամանակաշրջանում։
Ամրոցը իրենից ներկայացնում է ավելի ժամանակակից մուսուլմանական կառույց, որը պայմանավորված է նրա աշտարակներով և պատնեշների ձևով։ Ամրոցի պահպանման տարածքը զբաղեցնում է մոտավոր 2012 մ2 մակերեսով տարածք, որի մուտքը գտնվաում է հարավային կողմում։ Տարբերվում են պարսպի այն հատվածները, որտեղ կան 4 հատ քառանկյուն բաստիոններ, որոնցից ամենամեծերը գտնվում են հարավային հատվածում և ապահովում էին մուտքի անվտանգությունը։ Փոքր բաստիոնները գտնվում են ամրոցի արևելյան և արևմտյան պարսպի պատերի վրա։ Պարսպների ներքին մասում են գտնվում հիմնական աշտարակները։ Պարսպի արտաքին հատվածում պահպանվել են դեկորատիվ նախշաքանդակներ և արաբական արձանագրություններ։


== Ծանոթագրություններ ==
http://www.cult.gva.es/dgpa/bics/detalles_bics.asp?IdInmueble=141
http://web.archive.org/web/20131004233202/
http://www.comunitatvalenciana.com/monumento/sin-zona-sin-muni-castillo-del-castellar-0 Archived 2013-10-04 at the Wayback Machine.
http://oliva.es/es/cgi-bin/article.asp?sid=0704030000&aid=185 Archived 2013-10-04 at the Wayback Machine.
Գլինա Բելայա

Գլինա Բելայա, լեռ Թիֆլիսի նահանգի Բորչալուի գավառում, Փոքր Կովկասի լեռնահամակարգում։ Բարձրությունը 2114 մ է։


== Ծանոթագրություններ ==
Սեսիլ շրջան (Մերիլենդ)

Սեսիլ շրջան (անգլ.՝ Cecil County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.083 կմ² է, բնակչությունը՝ 101.108 մարդ (2010 թ. տվյալներով)։ Շրջկենտրոնն է Էլկտոն բնակավայրը։ Կազմավորվել է 1672 թ.։
Սպարտակ Թևոսյան

Սպարտակ Թևոսյան (հունվարի 18, 1949, գյուղ Խնուշինակ (Լեռնային Ղարաբաղի Հանրապետություն, Մարտունիի շրջան)), հայ տնտեսագետ։ 1968-1970 թվականներին ծառայել է ԽՍՀՄ Զինված ուժերում։ Ավարտել է Հայաստանի պետական տնտեսագիտական համալսարանը (1976)։
1979-1992 թվականներին փոստել է ԼՂԻՄ-ի ագրոարդյունաբերության համակարգում՝ «Ղարգինտրեստի» տնօրեն, ագրոարդյունաբերական համալիրի գլխավոր տնօրենի տեղակալ, «Աղասալի» նախագահի 1-ին տեղակալ «Ագրոարդբանկ» վարչության պետ, մարզգործկոմի ֆինբաժնի վարիչ։ 1992-1995 թվականներին եղել է ԼՂՀ ֆինանսների նախարար, 1995-1998 թվականներին՝ առաջին փոխվարչապետ-ֆինանսների և Էկոնոմիկայի նախարար, 1998-1999 թվականներին՝ «Հայագաբանկի» Ստեփանակերտի մասնաճյուղի կառավարիչ, 1999 թվականից՝ ֆինանսների և Էկոնոմիկայի նախարար։
Գործուն մասնակցություն է ունեցել Ղարաբաղյան շարժմանը. ԼՂՀ տնտեսության վերականգման, ֆինանսական միջոցների արդյունավետ օգտագործման, համակարգում բարեփոփումների ծրագրերի մշակման աշխատանքներին։
Քիմ Մատուլա

Քիմբերլի Մարի Մատուլա (օգոստոսի 23, 1988(1988-08-23), Ֆորտ-Ուերտ, Տեխաս), ամերիկյան դերասանուհի։


== Կենսագրություն ==
Մատուլան ծնվել է Տեխաս նահանգի Ֆորտ Ուեսթ քաղաքում։ Նա նորվեգական ծագում ունի` նրա տատիկը նորվեգուհի էր։ 2010 թվականից մինչև 2015 թվականը նա նկարահանվել է «Խիզախներն ու գեղեցիկները» սերիալում։ 2014 թվականին նա այդ դերի համար առաջադրվել է «Էմմի» մրցանակի` Լավագույն երիտասարդ դերասանուհի` դրամատիկական սերիալում կատեգորիայում։


== Ֆիլմագրություն ==


== Ծանոթագրություններ ==
Կարո Խաչատրյան

Կարո Հակոբի Խաչատրյան (1899, Կարմիր-Վանք), հայ հասարակական գործիչ։ 1932-1933 թվականներին՝ ԵԿՏԻ-ի ռեկտոր։


== Կենսագրություն ==
Կարո Խաչատրյանը ծնվել է 1899 Կարսի մարզի Կարմիր վանք գյուղում։ 1912-1914 թվականներին սովորել և ավարտել է Ալեքսանդրապոլի ուսումնարանը, իսկ 1923-1926 թվականներին` Անդրկովկասի կոմունիստական համալսարանի տնտեսագիտական ֆակուլտետը։


== Աշխատանքային գործունեություն ==
Կարո Խաչատրյանը մինչև 1932 թվականը Լենինականում (այժմ` Գյումրի) վարել է խորհրդային և կուսակցական ղեկավար պաշտոններ։ 1932-1933 թվականներին եղել է Երևանի կոոպերատիվ-տնտեսագիտական ինստիտուտի ռեկտոր։ 1933 թվականին նշանակվել է Երևանի պետական համալսարանի ուսումնական աշխատանքների գծով պրոռեկտոր և տնտեսագիտական ֆակուլտետի դեկան։ 1937 թվականից Կարո Խաչատրյանը իրեն փորձել է տարբեր ոլորտներում. 1937-1941 թվականներին եղել է ՀԽՍՀ գլխավոր դատախազի օգնական, 1941-1943 թվականներին` զինվորական դատախազ, 1943-1949 թվականներին` արդարադատության նախարարի տեղակալ, այնուհետև` փաստաբանների հանրապետական կոլեգիայի նախագահ։ 1944-1954 թվականներին համատեղությամբ աշխատել է ԵՊՀ հեռակա իրավաբանական ֆակուլտետում՝ որպես քաղաքատնտեսության դասախոս։


== Ծանոթագրություններ ==
Ալեքսանդր Միդենդորֆ

Ալեքսանդր Ֆեոդորովիչ Միդենդորֆ (ռուս.՝ Александр Фёдорович Миддендорф, գերմ.՝ Alexander Theodor von Middendorff, օգոստոսի 6 (18), 1815, Սանկտ Պետերբուրգ, Ռուսական կայսրություն - հունվարի 16 (28), 1894, Հելլենուռմե, Վալգամաա, Էստոնիա), ռուս բնախույզ, ճանապարհորդ։
Պետերբուրգի ԳԱ ակադեմիկոս (1850)։ 1842-1845 թվականներին ճանապարհորդել է հյուսիսային ու Արևելյան Սիբիրում, Հեռավոր Արևելքում։ Միդենդորֆ ճանապարհորդական հաշվետվությունն իր ժամանակի համար եղել է Սիբիրի առավել լրիվ բնապատմական նկարագրությունը, հատկապես կարևոր էին Սիբիրում հավերժական սառածության տարածման և բուսականության գոտիական տեղաբաշխվածության մասին նրա եզրակացությունները։ 1870 թվականին ուսումնասիրել է Բարաբայի տափաստանը, 1878 թվականին՝ Ֆերգանայի հովիտը։ 1883-1885 թվականներին ղեկավարել է Ռուսաստանում անասնապահության վիճակն ուսումնասիրող արշավախումբը։ Զբաղվել է ձիաբուծության և տավարաբուծության սելեկցիայի հարցերով։ Միդենդորֆի անունով են կոչվում հրվանդան Նոր երկիր կղզում և ծոց՝ Թայմիր թերակղզում։


== Ծանոթագրություններ ==
Առնեդիլիո

Առնեդիլիո (իսպ.՝ Arnedillo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 48,33 կմ2 տարածք։ Բնակչությունը կազմում է 482 մարդ (2010 թվականի տվյալներով)։ Գտնվում է պրովինցիայի վարչական կենտրոնից 62 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Balneario de Arnedillo
Կոլոսովո (գյուղ, Ուլյանովսկի շրջան)

Կոլոսովո (ռուս.՝ Колосово), գյուղ Ռուսաստանի Կալուգայի մարզի Ուլյանովսկի շրջանի կազմում։
Բնակչությունը 2007 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարուրակահան հաստոց

Պարուրակահան հաստոց, պարուրակներ մշակող մետաղահատ հաստոց։
Պարուրակահան հաստոցներ են՝

խառատային պարուրակահան,
պարուրակաֆրեզման,
պարուրակահղկման,
մանեկակտրիչ և այլ հաստոցները։


== Խառատային պարուրակահան հաստոցներ ==
Խառատային պարուրակահան հաստոցները նախատեսված են ճշգրիտ պարուրակները կտրիչով մշակելու համար և պատրաստվում են միայն ընթացքային պտուտակներով։ Պարուրակի ձևի առաջացումն ապահովվում է նախապատրաստուկի պտտական շարժմամբ (Պ1 գլխավոր շարժում) և կտրիչի ուղղագիծ համընթաց շարժմամբ (Ու2, մատուցման շարժում)։ Պ1 շարժումը էլեկտրաշարժիչից հաղորդվում է նախապատրաստուկին is լարման օղակով, ա-բ-իլ3 կինեմատիկական շղթայով, իսկ Ու2 շարժումը հաղորդվում է կտրիչին is լարման օղակով, իլ3-բ-գ ընթացքային պտուտակ շղթայով։


== Պարուրակաֆրեզման հաստոցներ ==
Պարուրակաֆրեզման հաստոցները կիրառվում են պարուրակները ֆրեզներով մշակելու համար։ Խոշոր քայլով երկար պարուրակների մշակումը կատարվում է սկավառակային ֆրեզով, իսկ մանր քայլով կարճ պարուրակների մշակումը՝ օղակավոր բագմապրոֆիլ (սանրաձև) ֆրեզներով աշխատող հաստոցներով։ Այս հաստոցում ևս գլխավոր Պ1 և երկայնական մատուցման Ու3 շարժումները հաղորդվում են ֆրեզին, իսկ շրջանային մատուցման Պ2 շարժումը՝ նախապատրաստուկին։ Լայնական մատուցման՝ ներկարման Ու4 շարժումը նախապատրաստուկից հաղորդվում է ֆրեզին դ-ե-զ բռունցք 3 շղթայով։
Ֆրեզումը կատարվում է մշակվող պարուրակի ամբողջ երկարությամբ միաժամանակ։ Պարուրակի մշակման մեկ ցիկլի ընթացքում նախապատրաստուկը (2) կատարում է 1,25-1,5 պտույտ, իսկ բռունցքները (3 և 4)՝ մեկ պտույտ։


== Պարուրակահղկման հաստոցներ ==
Պարուրակահղկման հաստոցները կառուցվածքով նման են պարուրակաֆրեզման հաստոցներին։ Մինչև 2 մմ քայլով պարուրակները կարելի է մշակել անմիջապես ողորկ նախապատրաստուկի վրա, իսկ 2 մմ-ից մեծ քայլով պարուրակները նախնական պարուրակահանումից հետո հղկվում են։ Պարուրակահղկման հաստոցները սարքավորված են հղկաքարի սրման ավտոմատ սարքով։


== Պարուրակագլորման հաստոցներ ==
Պարուրակագլորման հաստոցները ավելի բարձր արտադրողականության պայմաններում ապահովում են բարձր որակ։ Պարուրակային հոլովակներով աշխատող հաստոցում պտտական շարժումը շարժիչից անշարժ թամբի իլին և հոլովակին հաղորդվում է ա-բ շղթայով, իսկ իլից շարժական թամբի իլին և հոլովակին՝ բ-գ շղթայով։
Շարժական թամբի լայնական շարժումը կատարվում է 4 իլ-գ-դ շղթայով պտտական շարժում ստացող բռունցքի միջոցով։ Պարուրակի մշակման ցիկլը կատարվում է այս բռունցքի մեկ պտույտի ընթացքում։ Պարուրակներ կարելի է մշակել նաև գայլիկոնիչ, ներտաշիչ, կարուսելային հաստոցների վրա։
Սալմե (Էստոնիայի շրջան)

Անվան այլ կիրառումների համար տե՛ս՝ Սալմե (այլ կիրառումներ)Սալմե շրջան (էստ․՝ Salme vald), շրջան Էստոնիայի Սաարեմաա նահանգում։ Շրջանի կենտրոնն է Սալմե գյուղական ավանը։


== Բնակչություն ==
2011 թվականի տվյալներով շրջանում բնակվում էին 1274 մարդ։ Բնակչության խտությունը շրջանում կազմում էր 11,07 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Անգլանկուր

Անգլանկուր (ֆր.՝ Englancourt), կոմունա Ֆրանսիայում, որը գընվում է Պիկարդիա մարզում՝ Էնա գավառում։ Էնայի դեպարտամենտ։ Մտնում է Վերվեն կանտոնայի կազմի մեջ։ Կոմունայի շրջանը՝ Վերվենը։
INSEE կոդը՝ 02276:


== Բնակչություն ==
2010 թվականին բնակչությունը կազմել է 118 մարդ։


== Տնտեսություն ==
2010 թվականի տվյալներով 71աշխատունակ բնակիչներից 54-ը (15-64 տարեկան) տնտեսապես ակտիվ են,17-ը՝ պասիվ (ակտիվության ինդեքսը՝76,1%, 1999 թվականին 71,6% էր)։ 54 ակտիվ բնակիչներից 43-ը (26տղամարդ և 17կին) աշխատում են, գործազուրկ էր 11-ը (7 տղամարդ և 4 կին)։ 17 պասիվներից 4-ը աշակերտներ և ուսանողներ են, 6-ը՝ թոշակառուներ, 7-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Անգլանկուր (ֆր.)
Աստերոիդների ցանկ (107801-107900)

Աստերոիդների ցանկ (107701-107800)  • Աստերոիդների ցանկ  • Աստերոիդների ցանկ (107901-108000)
 Աստերոիդների ցանկ (107701-107800)  • Աստերոիդների ցանկ  • Աստերոիդների ցանկ (107901-108000)
Էլինոր Դոնահյու

Էլինոր Դոնահյու (անգլ.՝ Elinor Donahue, ապրիլի 19, 1937(1937-04-19), Տակոմա, Վաշինգտոն, ԱՄՆ), ամերիկացի դերասանուհի, որ հայտնի է դարձել՝ շնորհիվ 1950–ականների «Հայրիկն ավելի լավ գիտի» սիթքոմի։


== Կենսագրություն ==
Մարիա Էլեոնորա Դոնահյուն ծնվել է Թաքոմայում, Վաշինգտոն։ Մանուկ տարիներին նա սկսել է հանդես գալ զավեշտախաղերում, ինչպես նաև դերեր տանել այնպիսի ֆիլմերում, ինչպես, օրինակ, «Սերն ավելի լավ, քան երբևէ», որտեղ նկարահանվել Էլիզաբեթ Թեյլորի հետ։
Էլինոր Դոնահյուն մեծ ճանաչում է ձեռք բերել «Հայրիկն ավելի լավ գիտի» կատակերգական սերիալում հերոսներ Ռոբերտ Յանգի և Ջեյն Ուայեթի ավագ դստեր դերի շնորհիվ։ Նա նկարահանվել է այդ սերիալում 1954 թվականից մինչև 1960 թվականը և արժանացել է «Էմմի» մրցանակի այդ դերի համար 1959 թվականին։
«Հայրիկն ավելի լավ գիտի» շոուի ավարտից հետո նա հայտնվել է «Էնդի Գրիֆիթի շոու» սիթքոմում 1960—1961 թվականներին։ 1964-65 եթերաշրջանում նա գլխավոր դերն է կատարել «Ձեզ երկար տարիների կյանք» սիթքոմում, որը մեկ եթերաշրջան անց փակվել է ցածր վարկանիշի պատճառով։ Հետագա տարիներին նա հիմնական հյուրային դերեր կատարել տարբեր հեռուստասերիալներում՝ սկսած «Աստղային ուղի» ֆիլմից մինչև «Կին ոստիկան» ֆիլմը։ Ութսունականներին և իննսունականներին նա հայտնվել այնպիսի ֆիլմերում, ինչպիսիք են «Մի անգամ մի անգամով», «Հյուրանոց», «Երջանիկ օրեր», «Ոսկի աղջիկներ», «Նա սպանություն էր գրել», «Մարզիչ», «Ընկերներ» և «Բժիշկ Քուին, կին բժիշկ»։ Նա նաև հայտնվել է «Ռազմիկներ» և «Սիրունիկը» ֆիլմերում։
Էլինոր Դոնահյուն ամուսնացած է եղել երեք անգամ, ունի չորս երեխա։


== Ծանոթագրություններ ==


== Արտաքին հղումներ ==
Էլինոր Դոնահյուն Internet Movie Database կայքում
Կուշնիրի (գյուղ, Նեդրիգայլովի շրջան)

Կուշնիրի (ուկրաիներեն՝ Кушніри), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Կուշնիրի գյուղում բնակվում էր 72 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարդինքսվելդ-Խիսենդամ

Հարդինքսվելդ-Խիսենդամ (հոլ.՝ Hardinxveld-Giessendam ( արտասանություն)), համայնք Նիդերլանդների Հարավային Հոլանդիա մարզում։ Տարածքը 16,91 կմ² է, բնակչությունը՝ 17.552 (2011 թ.)։ Մեկ շնչի տարեկան միջին եկամուտը 12.400 եվրո է։
Օլեյնիկի (գյուղ, Սախնովշչինսկի շրջան)

Անվան այլ կիրառումների համար տե՛ս՝ ՕլեյնիկիՕլեյնիկի (ուկրաիներեն՝ Олійники), գյուղ Ուկրաինայի Խարկովի մարզի Սախնովշչինսկի շրջանում։ Բնակավայրը նախկինում նաև անվանվել է Մոտուզովկա։ Հիմնադրվել է 1826 թվականին։
2001 թվականի տվյալներով Օլեյնիկի գյուղում բնակվում էր 703 մարդ։ Բնակավայրը զբաղեցնում է 1,81 կմ² տարածք։ Բնակչության խտությունը կազմում էր 388,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վինոգրադնի (Վոլգոդոնսկի շրջան)

Անվան այլ կիրառումների համար տե՛ս՝ Վինոգրադնի (այլ կիրառումներ)Վինոգրադնի (ռուս.՝ Виноградный), ավան Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Պրոգրեսովսկի գյուղական համայնքի կազմի մեջ։
Ջոշ Վագենար

Ջոշուա Ֆրեդերիկ Վագենար (անգլ.՝ Joshua Frederick Wagenaar, փետրվարի 26, 1985(1985-02-26), Գրիմսբի, North East Lincolnshire), կանադացի ֆուտբոլիստ, որը խաղացել է դարպասապահի դիրքում։


== Ակումբային կարիերա ==
2002 թվականին սկսել է պրոֆեսիոնալ կարիերան լոնդոնյան Սիթիի հետ՝ Կանադայի պրոֆեսիոնալ ֆուտբոլային լիգայում։


=== Նիդերլանդներ և Դանիա ===
Վագենարը իր կարիերան սկսել է Նիդերլանդներում, որպես պահուստային դարպասապահ՝ Ստեֆան Պոստմայից հետո։ Նորամուտը  կայացել է« ՊՍՎ Էյնդհովեն»–ի դեմ մրցախաղում, երբ փոխարինել է Պոստմային, նա բախման հետևանքով վնասել է ոտքը։ Վագենարը հաջորդ խաղը սկսել է «ԱԶ Ալկմար»–ի դեմ, որում «ԱԴՕ Դեն Հաագ»–ը խաղացել է 2:2՝ վաստակելով մրցաշրջանի առաջին միավորը։ Ջոշուան խաղի ժամանակ վնասվել է կրծքավանդակի մկանների կտրվելուց և չի կարողացել սկսել հաջորդ խաղը։ Մրցաշրջանը ավարտվել է նրանով, որ Վեգենարը ևս մի քանի խաղ է խաղացել, իսկ «Դեն Հաագ»–ը դուրս է մնացել։ Երկրորդ տարվա կեսին նա դուրս է եկել «Դեն Հաագ»–ից և տեղափոխվել է Նահանգներ, որպիսի կենտրոնանա օլիմպիական որակավորման վրա կանադական մինչև 23 տարեկանների ակումբի հետ։ Կանադան Օլիմպիական խաղերում (Պեկին) եզրափակիչ տեղը պարտվել է ամերիկացիներին, որի մեջ էին մտնում Սաշա Քլեշտան, Ֆրեդի Ադուն, Ջոնաթան Սպեկտորը և Ջոզի Ալտիդորը։ Օլիմպիական որակաորումից հետո Վագենարը դարձել է դանիական «Լյունգբյու» ակումբի խաղացող, որտեղ խաղացել է մրցաշրջանի երկու ամիսներին։


=== «Իովիլ Տաուն» ===
2008 թվականի հուլիսին Լիդս Յունայթեդում եղել է դիտորդ, բայց նրա պայմանագիրը չի շարունակվել։ Օգոստոնի 6–ին՝ նույն տարում, դարձել է Յովիլ Թաունի խաղացող, որում դարպասապահների պահանջ է եղել։
Առաջին երեք ամսվա ընթացքում նա փոխարինող է եղել՝ Ասմիր Բեգովիչից հետո, բայց բոսնիացի դարպասապահի վարձակալության ավարտից հետո, Վագենարը խաղացել է յուրաքանչյուր խաղ և խմբի մեջ է մտել մի շաբաթ հետո՝ «Սաութենդ Յունայթեդի» մրցախաղից հետո։
2009 թվականին մեկ տարվա համաձայնագիր է ստորագրել «Ֆալկիրկ» ֆուտբոլային ակումբի հետ։ Մրցաշրջանի ավարտին դուրս է եկել շոտլանդական ակումբից, քանի որ խումբը դուրս է մմնացել գլխավոր դիվիզիոնից։


== Միջազգային կարիերա ==
2006 թվականի նոյեմբերի 15–ին Կանադայի ֆուտբոլի ազգային հավաքականում կայացել է նորամուտը՝ Հունգարիայի ֆուտբոլի ազգային հավաքականի դեմ։ Եղել է ԿՈՆԿԱԿԱՖ-ի ոսկե գավաթ 2009-ի հավաքականի կազմում, բայց այդտեղ ոչ մի մրցախաղ չի խաղացել։ Ընդհանուր առմամբ Վեգենարը «կարմիրների» կազմում 4 մրցախաղ է խաղացել։


== Ծանոթագրություն ==


== Արտաքին հղումներ ==
Ցուցանիշները soccerbase.com կայքում (անգլ.)
Профиль на сайте клуба «Йовил Таун»
Профиль на сайте клуба «Фалкирк»
Ֆուտբոլիստի էջը National Football Teams կայքում(անգլ.)
Ռու Բորսոն

Ռու Բորսոն (Roo Borson, իսկական անունը Ռութ Էլիզաբեթ Բորսոն, Ruth Elizabeth Borson, հունվարի 20, 1952(1952-01-20), Բերկլի, Ալամեդա շրջան, Կալիֆոռնիա, ԱՄՆ), կանադացի անգլիագիր բանաստեղծ։
Ծնվել է 1952 թ.-ին։ 1973 թ.-ին բակալավրի աստիճան է ստացել Գոդարդ քոլեջում, 1977 թ.-ին մագիստրոսի կոչում է ստացել Բրիթիշ Քոլումբիա համալսարանում։ Դասախոսել է Արևմտյան Օնթարիոյի համալսարանում (1987-88), Քոնքորդիայի համալսարանում (1993)։
Գրական ընթերցումներով հանդես է եկել Կանադայում, ԱՄՆ-ում և Ավստրալիայում, ներկայացվել մի շարք անթոլոգիաներում, ինչպիսիք են «Կանադական չափածոյի նոր օքսֆորդյան գիրք», «Պոեզիան Նորթոնի ներկայացմամբ», «Գրականությունը Նորթոնի ներկայացմամբ» և «Մորնինգսայդ Փեյփըրս» հանդեսները։
Ապրում է Տորոնտոյում ամուսնու՝ բանաստեղծ Քիմ Մալթմանի հետ։
«Կարճ զբոսանք Օիշիդա՝ գետի երկյանքով» գիրքը, որը Ռու Բորսոնի բանաստեղծությունների իններորդ ժողովածուն է, 2004 թ.-ին բանաստեղծուհուն բերեց Կանադայի ամենամեծ գրական պարգևը՝ «Գավընը Ջենըրըլ» մրցանակը։


== Ռու Բորսոնը հայերեն ==
Կարճ զբոսանք Օիշիդա՝ գետի երկյանքով, Երևան, «Զանգակ-97», 2007, 108 էջ (Թարգմանությունը անգլերենից՝ Լուսինե Հարոյանի)։


== Աղբյուրներ ==
Ռու Բորսոն, Կարճ զբոսանք Օիշիդա՝ գետի երկյանքով, Երևան, «Զանգակ-97», 2007, շապիկի 4-րդ էջ։


== Ծանոթագրություններ ==
Ֆուադ Նասսար

Նասսար Ֆուադ (արաբ․՝ فؤاد نصار‎‎‎, դեկտեմբերի 28, 1914(1914-12-28), Նազարեթ, Օսմանյան կայսրություն - սեպտեմբերի 30, 1976(1976-09-30)), պաղեստինցի կոմունիստ, Հորդանանի բանվորական շարժման գործիչ։ 1946-1948 թվականներին՝ Ազգային ազատագրության լիգայի (Պաղեստինի արաբների կոմունիստական կազմակերպություն, ստեղծվել է 1943 թվականին, 1951 թվականից կոչվել է Հորդանանի կոմունիստական կուսակցություն՝ ՀԿԿ) ԿԿ անդամ, 1948 թվականից՝ գլխավոր քարտուղար։ 1951 թվականից՝ ՀԿԿ ԿԿ առաջին քարտուղար։ 
1951 թվականին ձերբակալվել և դատապարտվել է 10 տարվա տաժանակրության, 1956 թվականին ազատ է արձակվել Նաբուլսիի կառավարության կողմից, սակայն շուտով ստիպված է եղել լքել Հորդանանը, քանի որ Հուսեյն I Իբն Թալալ թագավորը խստացրել էր բռնաճնշումները կոմունիստական ուժերի դեմ։
1973 թվականին եղել է Պաղեստինի ազգային ժողովի անդամ։
Մահացել է 1976 թվականին։


== Ծանոթագրություններ ==
Քլայնլանգհայմ

Քլայնլանգհայմ (գերմ.՝ Kleinlangheim), կոմունա Գերմանիայում, Բավարիա երկրամասում։
Գտնվում է Ներքին Ֆրանկոնիա վարչական շրջանի ենթակայության ներքո։ Կոմունան գտնվում է Կիտցինգեն շրջանում։ Բնակչությունը կազմում է 1614 մարդ (2010 թվականի 31 դեկտեմբերի տվյալներով), տարածքը՝ 19,09 կմ²։ Պաշտոնական կոդը՝ 09 6 75 142։